Víðir Reynisson, yfirlögregluþjónn hjá almannavarnadeild Ríkislögreglustjóra segir að tilfærsla bólusetninga í Laugardalshöll sé ekki vegna þess að Pfizer samningurinn sé í höfn, húsnæðið sé einfaldlega rýmra og með betra aðgengi.
Eins og greint var frá í kvöldfréttum RÚV í gær voru starfsmenn Heilsugæslu höfuðborgarsvæðisins og slökkviliðsins að undirbúa aðstöðu til bólusetninga í Laugardalshöll í gær. Óskar Reykdalsson forstjóri heilsugæslu höfuðborgarsvæðisins hefur sagt að komi til þess að margir verði bólusettir hér á landi í einu verði kosningastaðir og íþróttamannvirki notuð til að auka umsvif. Búist er við því að svör berist í vikunni um það hvort verður af samningi við Pfizer um að bólusetja stóran hluta þjóðarinnar í febrúar. Víðir Reynisson segir að aðstaðan í Laugardalshöll sé fyrst og fremst til að fjölga bílastæðum og bæta aðgengi. Stækkunin sé ekki til marks um að von sé á stórum skammti af bóluefni.
Það er bara í samræmi við það plan sem heilsugæslan var búin að vinna, en menn ætluðu ekki að virkja nema kæmi til messabólusetningar en reynslan sýnir að við þurfum meira pláss og betra aðgengi og þetta er það sem menn vilja skoða betur. Þessi tímapunktur vekur athygli, það er búinn að vera orðrómur um að það sé von á stórum skammti af bóluefni frá Pfixer og á sama tíam er þetta í undirbúningi, er eh samhengi þarna á milli? Nei í sjálfu sér ekki, við ætlum að bólusetja yfir 30 þúsund manns fyrir 1. mars og það gerist ekkert bara þó að það sé verið að bólusetja um allt land, þá eru massabólusetningarnar á höfuðborgarsvæðinu, þá gerist það ekkert á suðurlandsbrautinni þar sem aðgengið er eins og það er. það hefur ekkert með það að segja hvort að það séu að koma meira efni eða eitthvað slíkt.
Aðstaða til fjöldabólusetninga í Laugardalshöll er ekki til marks um að Pfizer samningurinn sé í höfn. Þetta segir Víðir Reynisson. Henni sé fyrst og fremst ætlað auka afkastagetu ef bóluefni berst á sama tíma frá öllum framleiðendum. 